Knut Fosslia

Knut Fingarson Fosslia (1816–1880) var en norsk spelemann fra Krødsherad i Buskerud. Han regnes som en av de viktigste tradisjonsbærerne på 1800-tallet.

Knut Fosslia var en allsidig kar, som ellers er husket for å ha laget børser og feler, han var folketaler og gravtaler, i tillegg til kjøgemester. Noen sa han hadde svarteboka og kunne forgjøre folk. 

Knut giftet seg første gang i 1839 med Ragne Enderud og fikk fire barn med henne. I 1848 emigrerte han til Amerika, og giftet seg for andre gang der borte, med Anne Trangen fra Krødsherad. Han fikk ni barn og en stor etterslekt i Amerika. Knut bodde på Jefferson Prarie utenfor Chicago i mange år, og ble oppsøkt av Ole Bull da denne kom på turné til statene. Knut fulgte Ole Bull videre på turnéen, og det er sagt at de gjorde mange musikalske stunts sammen, blant annet å spille med felene på ryggen, over hodet, eller med buene på hverandres feler. Knut Fosslia likte allikevel ikke at det var Bull som stakk av med all viraken etter konsertene.

Knut Fosslia døde i USA i 1880.

 Referanser 

Kategori:Norske folkemusikere
Kategori:Personer fra Krødsherad kommune
Kategori:Personer fra USA født i Norge